ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»  ՆԱԽԱԳԾԻ ԸՆԴՈՒՆՄԱՆ

1. Իրավական ակտի անհրաժեշտությունը (նպատակը). 
Սույն նախագծի ընդունումը պայմանավորված է Սպորտի կառավարման տեղեկատվական համակարգի վարման և սպորտի ոլորտի պետական վարչական ռեգիստրների մշակման, ներդրման ու վարման կարգի ֆինանսական ապահովման անհրաժեշտությամբ, որի նպատակն է սպորտի ոլորտի միասնական տվյալների բազայի ստեղծումը, որը կարող է աստիճանաբար դառնալ ոլորտի ռեգիստր և ծառայել վիճակագրության, քաղաքականությունների մշակման, որոշումների հիմնավորման, ֆինանսավորման գործընթացների, մոնիտորինգի և վերահսկողության համար։ 
Նախագծի ընդունման համար անհրաժեշտ է ՀՀ բարձր տեխնոլոգիական արդյունաբերության և արհեստական բանականության նախարարության բյուջեից ՀՀ կրթության, գիտության, մշակույթի և սպորտի նախարարությանը (այսուհետև՝ Նախարարություն) հատկացնել ֆինանսական միջոցներ՝ Սպորտի կառավարման տեղեկատվական համակարգի վարման, տվյալների կենտրոնացման ու իրավական կարգավորման ապահովման համար: Ինչպես նաև այն կնպաստի համակարգի արդյունավետության բարձրացմանը՝ միաժամանակ ապահովելով կառավարման համակարգված և միջազգային ստանդարդներին համապատասխան թափանցիկ և արդյունավետ կառավարում։ 
Որոշման ընդունմամբ հնարավոր կդառնա կենտրոնացված թվային հարթակի ստեղծումը, որը կծառայի որպես պետական միասնական գործիք սպորտի ոլորտում տվյալների հավաքագրման և պահպանման համար, ինչը հնարավորություն կտա ապահովել պատշաճ թափանցիկությունն ու վերահսկողությունը։ 
Սույն հարցը քննարկվել է 2026 թվականի հունիսի 13-ի «Տեղեկատվական կառավարման խորհրդի»  նիստում և արժանացել հավանության (Արձանագրություն ԽԱ/16-2026՝ կցվում է):
Աշխատանքների բնականոն և շարունակական ընթացքն ապահովելու համար անհրաժեշտ է 20,400,0 հազար դրամ (ծախսերի նախահաշիվը և այլ հիմնավորող փաստաթղթեր կցվում են):
1. Կարգավորման հարաբերությունների ներկա վիճակը և առկա խնդիրները.
Սպորտի ոլորտում տվյալների հավաքագրումն ու պահպանումը ներկայումս հաճախ իրականացվում են տարբեր կազմակերպություններում՝ առանց միասնական տեղեկատվական համակարգի կիրառման։ Արդյունքում ձևավորվող տեղեկատվությունը հաճախ լինում է մասնակի, թերի կամ ժամանակին չթարմացված, ինչը սահմանափակում է տվյալների ամբողջականությունն ու հավաստիությունը։ Բացի այդ, տվյալների մշակման և փոխանակման գործընթացներում առկա ավելորդ վարչարարությունը, ժամանակատար ընթացակարգերը և թղթային փաստաթղթաշրջանառության գերակշռությունը նվազեցնում են կառավարման արդյունավետությունը, թափանցիկությունն ու վերահսկելիությունը։ Վերոնշյալ խնդիրները վկայում են միասնական, կենտրոնացված և պետական մակարդակով ստանդարտացված Սպորտի կառավարման տեղեկատվական էլեկտրոնային համակարգի ներդրման անհրաժեշտության մասին, որը կապահովի տվյալների միասնական կառավարում, օպերատիվ հասանելիություն և ոլորտի արդյունավետ կառավարում։
3. Տվյալ բնագավառում իրականացվող քաղաքականությունը 
	Սպորտի բնագավառում Հայաստանի Հանրապետության կառավարության քաղաքականությունը ձևավորվում է, մասնավորապես, Հայաստանի Հանրապետության 2024–2030 թվականների զարգացման ռազմավարության հիման վրա, որի առաջնահերթ նպատակներից են բնակչության առողջության ամրապնդումը, առողջ ապրելակերպի խրախուսումը, ինչպես նաև զանգվածային և մանկապատանեկան սպորտի զարգացումը՝ երիտասարդների ֆիզիկական պատրաստվածության բարձրացման միջոցով։
Ծրագրի իրականացման ժամկետը նախատեսվում է ծրագրի մեկնարկից հետո 2026 թվականին չորս ամիս, իսկ մյուս մասը կիրականացվի 2027 թվականին։
Բարձր նվաճումների սպորտի ոլորտի թվայնացումը հնարավորություն կտա ապահովել օլիմպիական խաղերի, աշխարհի և Եվրոպայի առաջնությունների մասնակիցների, մրցանակակիրների և հաղթողների վերաբերյալ տվյալների արագ հավաքագրումը, մշակումն ու գեներացումը։ Միաժամանակ, թվայնացումը կնպաստի մարզիկների արդյունքների վերլուծությանը, որոշումների կայացման գործընթացի արդյունավետության բարձրացմանը և տվյալահեն կառավարման ներդրմանը։
Ծրագրի նպատակն է ստեղծել սպորտի կառավարման ժամանակակից թվային համակարգ, որը կնպաստի Հայաստանի Հանրապետության միջազգային մրցունակության բարձրացմանը բոլոր մարզաձևերում, ինչպես նաև կապահովի ոլորտի կառավարման արդյունավետության, թափանցիկության և հաշվետվողականության բարձրացումը։
4.Կարգավորման բնույթը և նպատակը
Սպորտի կառավարման տեղեկատվական համակարգի ներդրումը և շահագործումը կրում են վարչական-իրավական բնույթ և նպատակ ունեն ապահովելու սպորտի ոլորտի տվյալների հավաքագրման, մշակման, պահպանման և կառավարման շարունակական գործընթացը։ Համակարգի ներդրման արդյունքում կձևավորվի սպորտի ոլորտի միասնական, կենտրոնացված տվյալների բազա, որը հնարավորություն կտա ստանալ ամբողջական, ճշգրիտ և արդիական տեղեկատվություն ոլորտի վերաբերյալ։ Դա կնպաստի տվյալահեն որոշումների կայացմանը, կառավարման արդյունավետության, թափանցիկության և հաշվետվողականության բարձրացմանը, ինչպես նաև վարչարարական ընթացակարգերի պարզեցմանը և ժամանակատար գործընթացների կրճատմանը։
Նախագծով նախատեսվում է Հայաստանի Հանրապետության բարձր տեխնոլոգիական արդյունաբերության և արհեստական բանականության նախարարության «1235. Թվային փոխակերպման գործընթացի իրականացում» ծրագրի «31001. Թվային փոխակերպման գործընթացի իրականացում» միջոցառման միջոցներից 20,400.0 հազար դրամի վերաբաշխում՝ այն հատկացնելով Հայաստանի Հանրապետության կրթության, գիտության, մշակույթի և սպորտի նախարարության «1227. Կրթության ոլորտում տեղեկատվական և հաղորդակցական տեխնոլոգիաների ներդրում» ծրագրի  «11001. Էլեկտրոնային կառավարում» միջոցառմանը՝ Սպորտի կառավարման տեղեկատվական համակարգի ներդրման և գործարկման նպատակով։
5. Նախագծի մշակման գործընթացում ներգրավված ինստիտուտները և անձինք
	Իրավական ակտի նախագիծը մշակել են Հայաստանի Հանրապետության կրթության, գիտության, մշակույթի և սպորտի նախարարության մասնագետները:

6. Ակնկալվող արդյունքը
Նախագծի ընդունման արդյունքում կստեղծվի սպորտի ոլորտի միասնական և կենտրոնացված տեղեկատվական բազա, որը կապահովի տվյալների ամբողջական, ճշգրիտ և ժամանակին թարմացվող հաշվառումը։ Համակարգի ներդրումը կնպաստի վարչարարության արդյունավետության բարձրացմանը, տվյալների վերլուծության և մշտադիտարկման հնարավորությունների ընդլայնմանը, կառավարման գործընթացների թվայնացմանը, ինչպես նաև թափանցիկության և հաշվետվողականության ապահովմանը։ Միաժամանակ, այն հնարավորություն կտա սպորտի ոլորտի կառավարման գործընթացները համապատասխանեցնել միջազգային լավագույն փորձին և չափանիշներին՝ նպաստելով հանրային վստահության բարձրացմանը և տվյալահեն որոշումների կայացմանը։ 
[bookmark: _GoBack]«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-ն որոշման մեջ փոփոխություններ կատարելու մասին» որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում, իսկ Հայաստանի Հանրապետության կրթության, գիտության, մշակույթի և սպորտի նախարարության բյուջեում ծախսերն ավելանում են 20,400.0 հազար դրամով։
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Հրամանի նախագիծը բխում է  ՀՀ կառավարության 2023 թվականի դեկտեմբերի 7-ի «Հայաստանի Հանրապետության ֆիզիկական կուլտուրայի և սպորտի ոլորտների 2024-2030 թվականների ռազմավարությունը և ռազմավարության գործողությունների պլանը հաստատելու մասին» N 2145 որոշման հավելված 2-ի մասնավոր նպատակ 2.3-ի 6-րդ գործողության դրույթներից, այն է՝ սպորտի բնագավառում տվյալների բազայի կառավարման համակարգի ստեղծում՝ տվյալների հավաքագրման և կառավարման գործընթացի թվայնացում և դրա միջոցով վարչական ռեգիստրի վարում:
8. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:
9. Այլ տեղեկություններ.
    Չկան:
